— Калі скончыўся кантракт з Селiверставым, мы пачалі развіваць зусім іншы праект, арыентаваны не на вузкарасійскую, а на сусветную аўдыторыю. Спачатку з’явіліся вакальныя версіі вядомых класічных твораў у клубных міксах — Саракавая сімфонія Моцарта, “Танец маленькіх лебедзяў” Чайкоўскага, “Салавей” Аляб’ева. Калі гэта “пакаціла” на Захадзе, сталі пісаць арыгінальныя трэкі, дзе маё каларатурнае сапрана ўпляталася ў напрамкі trance і chill. Яны сталі падымацца на першыя пазіцыі сусветных чартаў (iTunes, Juno, Beatport) і “круціцца” на радыёстанцыях па ўсім свеце. Адразу пяць маіх трэкаў увайшлі ў культавы зборнік New Age Style — New Opera нароўні з кампазіцыямі такіх артыстак, як Эма Шаплiн, Лара Фабіян, Сара Брайтман... Пачынаючы з 2011 года мае новыя рэлізы (у тым ліку і ў супрацоўніцтве з вядомымі заходнімі ды-джэямі) выходзяць рэгулярна. Бліжэйшыя, напрыклад, — 2 сакавіка — Fata Morgana на лэйбле Mondo Records у Лондане, і 6 сакавіка — In My Dreams на аўстрыйскім GlobalsounD Production.